National Media Group

היסטוריה

החברה הוקמה כחברת מניות סגורה בשם "National Media Group" בפברואר 2008 במימון האוליגרך אלכסיי מורדאשוב, באמצעות מיזוג מניות מהבנק הפרטי "רוסיה", חברת סורגוט נפטגז וקבוצת הביטוח "סוגז", זאת במטרה להגדיל את התחרותיות בענף התקשורת וייעול ניהול אמצעי תקשורת. ביוני 2011, החברה רכשה את קבוצת RTL מלוקסמבורג.

מיזוגים, הפסדים ורכישות

בחודש מאי 2008, "National Media Group" קנתה 50.19% ממניות היומון איזבסטיה מידי חברת האחזקות גזפרום-מדיה.
בינואר 2011, רוסטלקום קנתה 71.8% ממניות קבוצת חברות "טלקומוניקציות לאומיות" שהייתה עד אז בבעלות "National Media Group". בחודש פברואר 2011, "National Media Group" רכשה 25% ממניות "הערוץ הראשון" שהייתה עד אז בבעלות חברת Millhouse של האוליגרך רומן אברמוביץ'.
ביוני 2011 National Media Group רכשה 30% ממניות ערוץ הטלוויזיה REN-TV שהייתה בבעלות משקיע זר — חברת האחזקות הלוקסמבורגית קבוצת RTL. ביולי 2011 National Media Group רכשה את כל מניות תחנת הרדיו "שירות החדשות הרוסי" (Русская служба новостей), שעד אז הייתה בבעלות "קבוצת המדיה הרוסית" (Русская Медиагруппа).
באפריל 2013 National Media Group קנתה 23.02% ממניות העיתון היומי איזבסטיה מקבוצת "IFD קפיטל". בספטמבר 2013, קבוצת RTL תכננה למכור את אחזקותיה ב"נשיונל מדיה גרופ" (שעמדו על 7.5%), בכך קבוצת RTL וויתרה על כל אחזקותיה ברוסיה. באוקטובר 2013, National Media Group רכשה את מניות הוצאת "שלושה כתרים", שמדפיסה את החינמון "מטרו סנקט פטרבורג".
במרץ 2014, National Media Group רכשה מחצית ממניות חברת הטלוויזיה Art Pictures Vision, חטיבה בתאגיד Art Pictures. באוגוסט 2015, National Media Group, יחד עם Discovery Networks הכריזה על הקמתה של חברת "מדיה אליאנס" (Медиа Альянс), אשר עד תחילת 2016 רכשה 11 טלוויזיה מרשת דיסקברי (כולל ערוץ דיסקברי, TLC, Animal Planet ו-Eurosport), 12 גרסאות דוברות רוסית של ערוצי הטלוויזיה של Viasat (שהיו בתהליך של רכישה) ושלושה ערוצים מקבוצת טרנר (Turner). כך, החברה הפכה להיות לבעלים של 20% משוק הטלוויזיה בתשלום ברוסיה, שנעשה ללא השקעות נוספות לא בשל אימוץ חוק התקשורת בשנת 2014, לפיו משקיעים זרים יכולים להחזיק עד 20% ממניות חברות התקשורת ברוסיה, החל משנת 2016. במרץ 2016, National Media Group רכשה 25% מניות חברת "ספורט-אקספרס", מייסדת אחד מעיתוני הספורט הגדולים ברוסיה, עיתון "ספורט אקספרס" (Спорт-Экспресс).
באביב של שנת 2016, National Media Group ייסדה את חברת National Advertising Alliance (ברוסית: Национальный Рекламный Альянс) לפרסום בטלוויזיה, עם בעלות על 25% מהמניות. בחודש מרץ 2017 נרכשה AmberData, חברה המעורבת בניתוח נתוני משתמש באינטרנט ופיתוח פלטפורמה לניהול אישי למשתמש באינטרנט (פלטפורמת ניהול נתונים, DMP).
ב-2 יוני 2017 הושק מרכז מולטימדיה בשם "איזבסטיה", שהפך ליצרן וספק חדשות עבור ערוצי החברה (REN-TV וערוץ 5).
ביוני 2017, National Media Group הכריזה על שיתוף פעולה עם סוכנות של תאגיד "STS מדיה" לפרסום בשם "אוורסט" (51% ממניותיה בבעלות National Media Group, עוד 49% — בבעלות CTC Media) וחטיבת Art Pictures Distribution (ברוסיתАрт Пикчерс Дистрибьюшн), חברה המתמחה ברכישה ובקבלת רווחים מזכויות על תוכן (אחוזי הבעלות עמדו על: 51% בבעלות National Media Group, שאר 49% — בבעלות CTC Media).
בפברואר 2018, נודע כי National Media Group הפכה לבעלים של ערוץ טלוויזיה "Sony Pictures" ברוסיה. בעקבות העסקה National Media Group החזיקה ב-80% מעסקי הטלוויזיה ברוסיה. באוגוסט 2018, National Media Group קנתה מרומן אברמוביץ' 4% מאחזקותיו בערוץ הראשון ברוסיה ועתה שולטת על 29% ממניות הערוץ.

בעלות

נכון לסוף שנת 2013, 21,2% ממניות National Media Group היו בידי קבוצת הביטוח סוגז, בנק "רוסיה" החזיק בסוף 2012 ב-35.5% ממניות החברה, סורגוט נפטז החזיקה ב-26.22% מהמניות. בספטמבר 2013 האוליגרך גנאדי טימשנקו רכש מידי RTL Group‏ 7.5% ממניות החברה תמורת 81 מיליון יורו (€). בשנת 2016, 7,5% ממניות החברה נרכשו על ידי תאגיד גזפרום מדיה תמורת 11.2 מיליון רובלים.